כרונולוגיית אשר

כרונולוגיית אשר היא כרונולוגיה של ההיסטוריה של העולם, שפורסמה בשנת 1650 על ידי הארכיבישוף האירי ג'יימס אשר. כרונולוגיה זו, המבוססת על קריאה מילולית של התנ"ך, הציעה שהעולם נברא בשנת 4004 לפנה"ס. העבודה הפכה לשם דבר בעיקר בקרב חסידי בריאתנות הארץ הצעירה, הגורסים שהיקום נברא לפני מספר אלפי שנים בלבד, בהתאם לתיאור בספר בראשית. כרונולוגיית אשר הופרכה ואיבדה את אמינותה במאה ה-19 בעקבות ביקורת מדעית.

הכרונולוגיה של אשר התבססה על קריאה מדוקדקת של התנ"ך ועל השוואה עם מקורות חיצוניים נוספים. אשר חילק את ההיסטוריה לשלוש תקופות עיקריות:James Barr, 1984-85. "Why the World Was Created in 4004 BC: Archbishop Ussher and Biblical Chronology", Bulletin of the John Rylands University Library of Manchester 67:603–607.
 מבריאת העולם ועד נדידתו של אברהם: תקופה זו כוללת את תיאור קווי הדורות המובאים בבראשית ה' ובראשית י"א, בהם מופיע אילן יוחסין של אבות האומה עם ציון מספר השנים שעברו בין דורותיהם. אשר קבע את משך תקופה זו ל-2082 שנים, משנת 4004 לפנה"ס ועד שנת 1922 לפנה"ס.
 מנדידתו של אברהם ועד בניית בית המקדש הראשון: אשר קבע שתקופה זו נמשכה 910 שנים, מ-1922 לפנה"ס ועד 1012 לפנה"ס. בית המקדש הראשון הוקם לפי חישוביו 480 שנים לאחר יציאת מצרים.
 מבניית המקדש ועד לחורבן הבית הראשון: תקופה זו נחשבה למורכבת ביותר לחישוב בשל הקושי לתאם את שנות מלכי יהודה וישראל. אשר קבע כי תקופה זו נמשכה 424 שנים, משנת 1012 לפנה"ס ועד לשנת 588 לפנה"ס.

 ראו גם 
 הכרונולוגיה המקראית והמסורתית
 מניין השנים בלוח העברי

 הערות שוליים 

קטגוריה:כרונולוגיה
קטגוריה:בריאתנות